Diari Oficial de la Generalitat Valenciana


Sumari del DOGV 9562, del 27-03-2023 (2023/3145)

Informació pública de l'expedient de revisió de l'autorització ambiental integrada de les instal·lacions de l'Entitat Metropolitana per al Tractament de Residus Urbans (EMTRE), amb emplaçament al camí Vell de Xest, partida del Coscollar, sense número, del terme municipal de Manises, per a l'adaptació a les millors tècniques disponibles (MTD) en el tractament de residus.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9562

Data del DOGV
:   27-03-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/3145


Data del document
:   21-03-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * pla d'urbanisme

Informació pública de l'expedient de revisió de l'autorització ambiental integrada de les instal·lacions de l'Entitat Metropolitana per al Tractament de Residus Urbans (EMTRE), amb emplaçament al camí Vell de Xest, partida del Coscollar, sense número, del terme municipal de Manises, per a l'adaptació a les millors tècniques disponibles (MTD) en el tractament de residus. [2023/3145]  
  
  
De conformitat amb el que s'estableix en l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, se sotmet a informació pública l'expedient número 139/22 IPPC, relatiu a l'Entitat Metropolitana per al Tractament de Residus Urbans (EMTRE), amb NIF T3816101-S i domicili, a l'efecte de notificacions, en la plaça de l'Ajuntament, núm. 9, 2a de València, que té com a objecte la revisió d'ofici de l'autorització ambiental integrada núm. 328/AAI/CV, per a l'adaptació a les MTD en el tractament de residus.  
- Interessat: Entitat Metropolitana per al Tractament de Residus Urbans (EMTRE).  
- Emplaçament: camí Vell de Xest, partida del Coscollar, s/n, del terme municipal de Manises.  
- Projecte: revisió d'ofici de l'autorització ambiental integrada 328/AAI/CV per a l'adaptació a les millors tècniques disponibles (MTD) en el tractament de residus, de conformitat amb la Directiva 2010/75/UE, del Parlament Europeu i del Consell (publicada en el DOUE de 17.08.2018).  
Cosa que es posa en coneixement general perquè en el termini de trenta dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, les entitats i particulars interessats puguen presentar les al·legacions que estimen convenients.  
  
Durant aquest termini, els interessats podran examinar la documentació relativa a l'expedient indicat en el portal web Expedients en tràmit d'informació pública (art. 30 de la Llei 6/2014), situat dins de l'apartat de Control integrat de la contaminació de l'Àrea de Qualitat Ambiental de la Generalitat Valenciana, l'enllaç de la qual és el següent:  
  
http://www.agroambient.gva.es/es/web/calidad-ambiental/expedients-en-tramit-d-informacio-publica-artic.-30-de-la-llei-6/2014  
Finalitzat el període d'informació pública, quan siga procedent, s'anunciarà en el Diari Oficial de la Generalitat Valenciana el moment en el qual podrà consultar-se en la web de la Conselleria d'Agricultura, Desenvolupament Rural, Emergència Climàtica i Transició Ecològica l'informe relatiu a les al·legacions presentades.  
  
València, 21 de març de 2023.- El director general de Qualitat i Educació Ambiental: Joan Piquer Huerga.